keiner
Material: papyrus
Place: unbekannt
Categories: Bittschrift
Musik
Vormundschaft
ὑπόμνημα παρʼ Ἡρακλεώτου Ζήνωνι Νέστωι [τοῖς ἡιρημένοι]ς ἐπιτρόποις μου. 
δέδωκα μὲν ὑμῖν καὶ πρότερον  ὑπόμνημ[α ἀξιῶν περ]ὶ τοῦ ὀργάνου 
τοῦ καταλειφθέντος μοι κατὰ διαθήκ[ην ὑπ]ὸ Δημέου [τοῦ διδασκάλο]υ μου ἡνί
κα ἀπώλετο ἔνδοθεν εὑρόντας ἀποδ[οῦναί μοι αὐτὸ ἢ ἕτερομ] μὴ χεῖρον δοῦ
ναί μοι ἐν ὧι μελετῶν ἀγωνιοῦμ[αι ἵνα μὴ] πολ[λ]ῶν κα[θ]υσ[τερῶ π]αρὰ τὸ ἀμελέ
τητος εἶναι, καὶ ἄλλο ὑπόμνημα περὶ τοῦ ὀργάνου ἀξιῶν ὑμ[ᾶς ἐπ]ειδὴ Ἱέρων ὡμο
λόγει ἔχειν ἐνέχυρον τὸ ἀπολόμενον ὄργανον ἔνδοθεν πρὸς δραχμὰς ἑκατ[ὸν κα]ὶ πέντε κομισα
μένους ἀποδοῦναί μοι αὐτὸ ἢ  μηθὲν ἐκείνου χεῖρον ἀγορά[σαι καὶ δοῦνα]ί μοι ὅ[π]ως 
ἔχω μελετῶν ἀγωνίζεσθαι καὶ μὴ πολλῶν καθυστερῶ [ἀμελέτητ]ος ὤν, ὑμεῖς οὐθὲν 
πεφροντίκατε περὶ τούτων. δ[έ]δωκά θʼ ὑμῖν τρίτον ἄλλ[ο ὑπόμ]νημα ἀξιῶν 
ἐπειδὴ Δημέας ὁ διδάσκαλός μου κατέλιπέμ μοι κατὰ διαθή[κην ἀν]ατρέφεσθαί με 
ἔχοντα τὰ δέοντα πάντα ὅσα εἰς ἄθλησιν τῆς κιθαρωιδικῆς τέ[χνη]ς προσῆκεν ἐλευ
θέρωι ἕως τοῦ εἰς ἀγῶνα εἰσελθεῖν· ὑμεῖς δὲ παρέχετέ μοι εἰς κ[ρέα] [ἑκάστο]υ μηνὸς δρα
χμὰς τρεῖς τετρώβολον ἡμιωβέλιον, εἰς δʼ ἔλαιον δραχμ[ὰς] [τρεῖς χαλ]κοῦς τρεῖς, εἰς ὄψον 
δραχμὰς δύο ἡμιωβέλιον οἴνου χόας ἑπτὰ ἥμυσυ, φάμενος οὐχ [ἱκα]νὰ ταῦτʼ εἶναί μοι 
εἰς ἄθλησιν, ἄλλʼ ἀξιῶν ὑμᾶς Δημέου θʼ ἕνεκεν καὶ τοῦ καλῶς ἔχοντος δίδοσθαί μοι κα
θʼ ἕκαστομ μῆνα εἰς μὲν κρέα δραχμὰς ἑπτὰ τρεῖς ὀβολοὺς εἰς δʼ ἔλαιον δραχμὰς ἓξ
χαλκοῦς ἓξ εἰς δʼ ὄψον δραχμὰς ἑπτὰ τρεῖς ὀβολοὺς οἴνου χόας δε[καπέντ]ε ὕμεῖς οὐθέμ μοι 
τῶν κατὰ τὰ ὑπομνήματα πεποιήκατε. ἀξιῶ οὖν ὑμᾶς ἔτι κ[αὶ νῦ]ν τὸ τʼ ὄργαμόμ 
μοι ἀποδοθῆναι τὸ ἐμὸν ὅ φησιν Ἱέρων ἔχειν τὸ καταλειφθέμ μοι κατὰ διαθήκην ἢ ἕτε
ρομ μηθὲν ἐκείνου χεῖρον ἀγορασθῆναι καὶ δοθῆναί μοι ὅπως μελετῶν ἀγωνίζωμαι καὶ μὴ 
παρὰ ταύτην τὴν αἰτίαν πολλῶν καθυστερῶ παρὰ τὸ μὴ ἔχειν ὄργα[ν]ον, καὶ τὰ δέοντα 
παρέχειμ μοι ὅσα διὰ τοῦ ὑπομνήματος γράφω πρὸς ὑμᾶς καθ[ότι καὶ] ἡ διαθήκη προσ
τάσσει παρέχειμ μοι τὰ δέοντα πάντα ὅσα εἰς ἄθλησιν τῆς κιθαρω[ιδικῆς] τέχνης  ἕως ἂν οὗ 
εἰς ἀγῶνα εἰσέλθω. εἰ δὲ μὴ ταῦθʼ αἱρετὸν ὑμῖν ἐστιν παρέχειμ μ[οι ἀξι]ῶ ὑμᾶς ἀποδοῦ
ναί μοι  τὴν κατὰ μῆνα γινομένην [τιμ]ὴν εἰς ἔτη δύο 
ὅπως ἂν ἐμαυτοῦ ἐπιμεληθεὶς καὶ τυχὼν ἐπιστάτου εἰσέλθ[ω εἰς τοὺς] ἀγῶνας οὓς ὁ 
βασιλεὺς προτίθησιν καὶ μὴ καταφθαρῶ ἐνταῦθα, δυνατὸς ὦ [δʼ ἐμαυ]τῶι βοηθῆσαι. 
ἔρ[ρωσθε].  ϛ, μηνὸς 
<gap/>